Päevakorrapunkt nr 2

Võru Vallavolikogu 22.11.2017

otsus nr ….

EELNÕU

**O T S U S 22.11.2017 nr**

Võru

**Võru Vallavolikogu alatiste komisjonide esimeeste ja aseesimeeste valimine**

Vabariigi Valitsuse 22.06.2017 määruse nr 105 „Lasva valla, Orava valla, Sõmerpalu valla, Vastseliina valla ja Võru valla osas haldusterritoriaalse korralduse ja Vabariigi Valitsuse 3. aprilli 1995. a määruse nr 159 „Eesti territooriumi haldusüksuste nimistu kinnitamine“ muutmine“ alusel moodustus Võru Vallavolikogu valimistulemuste väljakuulutamise päeval, s.o 21. oktoobril 2017 Võru valla, Lasva valla, Sõmerpalu valla, Vastseliina valla ja Orava valla ühinemisel uus omavalitsusüksus Võru vald.

Haldusreformi seaduse § 16 lõike 2 alusel lähtutakse kuni haldusterritoriaalse korralduse muutmise tulemusena moodustunud Võru valla uue põhimääruse kehtestamiseni ühinemislepingus kokku lepitud ühinenud kohaliku omavalitsuse üksuse põhimäärusest. Sama seaduse § 16 lõike 3 kohaselt võib kuni haldusterritoriaalse korralduse muutmise tulemusena moodustunud Võru valla põhimääruse kehtestamiseni kasutada ühinemislepingus kokku lepitud ühineva valla sümboolikat.

Lasva valla, Orava valla, Sõmerpalu valla, Vastseliina valla ja Võru valla ühinemise puhul on tegemist Vabariigi Valitsuse poolt algatatud haldusterritoriaalse korralduse muudatusega. Antud hetkel on kehtivad kaks ühinemislepingut: Lasva valla, Sõmerpalu valla ja Võru valla ühinemisleping ning Orava valla ja Vastseliina valla ühinemisleping. Nimetatud viie valla vahel ei ole sõlmitud ühinemiskokkulepet. Rahandusministeeriumi poolt välja töötatud dokumendi „Soovituslikud juhised ühinemiskokkuleppe koostamiseks“ alusel tuleb lähtuda sellest ühinemislepingust, mille alusel on tekkinud kriteeriumitele vastav KOV, kui mõlemal osapoolel on ühinemisleping. Antud juhul on selleks lepinguks Lasva valla, Sõmerpalu valla ja Võru valla ühinemisleping.

Lasva valla, Sõmerpalu valla ja Võru valla ühinemislepingu punkti 4.4. alusel lähtutakse uue valla põhimääruse kehtestamiseni Võru valla põhimäärusest ning punkti 4.5. alusel lähtutakse kuni uue sümboolika kehtestamiseni Võru valla sümboolikast.

Lähtuvalt eeltoodust ning kohaliku omavalitsuse korralduse seaduse § 22 lg 1 p 20, § 47 lg 1, lg 11 ja lg 12 ning § 48 lg 2 ja Võru valla põhimääruse § 19 lg 2 ja § 23 lg 1 kohaselt läbi viidud salajase hääletamise tulemuste 22.11.2017.a protokollist Võru Vallavolikogu

o t s u s t a b:

1. Valida revisjonikomisjoni esimeheks …………………………………

aseesimeheks …………………………………..

2. Valida sotsiaalkomisjoni esimeheks …………………………………………..

ja aseesimeheks …………………………………………..

3. Valida hariduse-. kultuuri-ja spordikomisjoni esimeheks ……………………

ja aseesimeheks …………………………………………

4. Valida majanduskomisjoni esimeheks ……………………………………….

ja aseesimeheks …………………………………….....

5. Valida maaelukomisjoni esimeheks ………………………………………….

ja aseesimeheks ………………………………………….

6. Valida eelarvekomisjoni esimeheks …………………………………………

ja aseesimeheks ………………………………………..

7. Käesolevat otsust on õigus vaidlustada 30 päeva jooksul, arvates päevast, millal vaiet esitama õigustatud isik otsusest teada sai või oleks pidanud teada saama, esitades vaide Võru Vallavolikogule haldusmenetluse seadusega vaidemenetlusele kehtestatud korras. Otsuse peale on kaebeõigusega isikul õigus esitada kaebus 30 päeva jooksul haldusakti teatavaks tegemisest arvates Tartu Halduskohtule halduskohtumenetluse seadustikus sätestatud korras.

8.Otsus jõustub teatavakstegemisest.

Aare Hollo

volikogu esimees

**Seletuskiri Võru Vallavolikogu 22.11.2017 otsuse „Võru Vallavolikogu alatiste komisjonide esimeeste ja aseesimeeste valimine“ eelnõu juurde**

Kohaliku omavalitsuse korralduse seaduse (§ 47 lg 1, lg 11 ja lg 12 ning § 48 lg 2) sätestab, et volikogu komisjonide esimehed ja aseesimehed tuleb valida volikogu liikmete hulgast. Igal volikogu liikmel on õigus kuuluda vähemalt ühte komisjoni. Komisjoni esimees ja aseesimees valitakse üheaegselt salajasel hääletuse. Volikogu liikmel on üks hääl (iga komisjoni osas) Komisjoni esimeheks saab kõige rohkem hääli kogunud kandidaat. Komisjoni aseesimeheks saab häältearvult teiseks jäänud kandidaat.

Võru valla põhimääruse § 19 lg 2 kohaselt valitakse volikogu komisjonide esimehed volikogu liikmete hulgast salajasel hääletamisel poolthäälte enamusega.

Inge Vill

Võru Vallavalitsus

vallasekretär